// <![CDATA[ (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/en_US/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk')); // ]]> Il-Ministru għat-Trasport Joe Mizzi ħabbar dalgħodu waqt il-programm TVAM li huma bosta l-operaturi li wrew interess fl-espressjoni ta’ interess għall-operat tas-servizz pubbliku. Il-Ministru Mizzi qal li l-Gvern se jibqa’ jmexxi t-trasport pubbliku sakemm kumpanija privata tieħu f’idejha s-servizz. Qal li fis-7 ta’ April se tagħlaq l-espressjoni ta’ interess u minn hemmhekk jibda l-proċess ta’ diskussjoni ma’ dawk li jkunu wrew l-interess tagħhom. Mistoqsi x’tip ta’ kumpaniji wrew interess, il-Ministru qal li dawn huma kumpaniji li għandhom esperjenza kbira fit-trasport pubbliku, kemm Maltin u anke barranin. Qal li dawn il-kumpaniji jipprovdu t-trasport pubbliku kemm f’pajjiżi Ewropej u anke barra mill-Ewropa. Is-Sur Mizzi qal li l-importanti huwa li ma jerġax jiġri kif seħħ meta saret it-tranżizzjoni bejn is-servizz offrut mix-xufieri l-antiki tas-servizz pubbliku u dawk tal-Arriva.  Qal li dan mhux se jkun faċli iżda jridu jaraw li jilħqu kemm jistgħu l-aspettattiva tal-pubbliku. Fil-bidu tal-programm, il-Ministru semma wkol li mindu kumpanija tal-Gvern ħadet f’idejha s-servizz mingħand l-Arriva fl-1 ta’ Jannar, is-sevizz tjib konsidervolment minn kumpanija privata. Min-naħa tiegħu, il-kelliem tal-Oppożiżżjoni għat-Trasport, Tony Bezzina qal li s-servizz pubbliku mar għall-aħjar, hija ċ-ċajta tas-seklu. Qal li tant is-servizz mar għall-agħar li n-nies qatgħet qalbha anke li tilmenta. Qal li flok karozza tal-linja qed issib minbus u li l-karozzi qed jaslu tard u għalhekk mhux minnu li  s-servizz tjib. Is-Sur Bezzina kkritika wkoll lill-Gvern dwar ħruq ta’ karozzi tal-linja fejn qal li l-Gvern għadu ma ppubblika ebda rapport dwar dawn l-inċidenti. Is-Sur Bezzina kellu kliem ukoll ta’ krtika dwar informazzjoni li ngħatat fil-Parlament fuq ħlasijiet ta’ spare parts fuq dawk li kien l-karozzi tal-Arriva. Qal li l-Ministru qarraq bil-Parlament meta l-ewwel qal li n-nefqa kienet ta’ madwar €80,000 u wara qal li din kienet ta’ ftit anqas minn €40,000. Bi tweġiba għal din il-kritika l-Ministru Mizzi qal li huwa ngħata informazzjoni żbalaja minn persuna ta’ twemmin politiku differenti  fejn aċċetta li din għamlet żball ġenwin għal darba darbtejn meta tat informazzjoni tas-sena ta’ qabel flok ta’ din is-sena.